અહીં કાપડ કે ચાંદીનો ઘોડો ચડાવવાની માનતા માનવામાં આવે છે, કારણ કે ભાથીજી મહારાજ સફેદ ઘોડા પર સવાર થઈને યુદ્ધ લડવા નીકળ્યા હતા. ઘોડાની સાથે સાથે અહીં ચાંદીના છત્ર પણ ચડાવવામાં આવે છે. અહીં લોકો સંતાનપ્રાપ્તિની બાધા કરવા માટે પણ આવે છે અને બાધા પુરી થતાં ઘોડિયુ પણ ચડાવે છે. લોકો અહીં ચાલીને પણ દર્શન કરવા આવે છે. ભાથીજી મહારાજના બાળપણના મિત્ર એવા નાગદેવતા મૃત્યુ સમયે પણ તેમની સાથે જ હતા. અને તેમના મૃત દેહ પાસે જ હતા. તે કારણસર ફાગવેલ ખાતેના ભાથીજીના આ મંદિરમાં કહેવાય છે કે જેને પણ ઝેરી નાગ કરડ્યો હોય તેને અહીં લાવવાથી તેનું ઝેર તરત જ ઉતરી જાય છે. માટે અહીં મંદિરમાં નાગદેવતાની પણ શ્રદ્ધાથી પુજા કરવામાં આવે છે.